钦定古今图书集成/历象汇编/历法典/第074卷 > 章俊卿考索 > 宿度
## 钦定古今图书集成/历象汇编/历法典/第074卷 > 章俊卿考索 > 宿度

“著赤道，带天之腹，画二十八舍，以分周天之度，而昏
旦之中星定矣。”疏曰：“二十八舍者，二十八宿之度数
也。以日月五星之所次舍，故诸志亦曰二十八舍也。
《东汉志》载永元太史黄道铜仪，以角为十三度，亢十，
氐十六，房五，心五，尾十八，箕十，斗二十四四分度之
一，牵牛七，须女十一，虚十，危十六，营室十八，东壁十”，
奎十七，娄十二，胃十五，昴十一，毕十六，觜三，参八，东
井三十，舆鬼四，柳十四，星七，张十七，翼十九，轸十九。
《唐志》：“一行《大衍历》：南斗二十六，牛八，婺女十二，虚十，
太危十七，营室十六，东壁九，奎十六，娄十二，胃十四，
昴十一，毕十七，觜觿一，参十，东井三十三，舆鬼三，柳
十五，星七，张十八，翼十八，轸十七，角”十二，亢九，氐十
五，房五，心五，尾十八，箕十一，为赤道度。其毕、觜、觿、参、
舆鬼四宿度数与古不同。旧经，角距星去北极九十
一度，亢八十九度，氐九十四度，南斗百一十六度，牛
百六度，虚百四度，危九十七度，营室八十五度，东壁
八十六度，奎七十六度，娄八十度，胃、昴七十四度，毕
七十八度，觜、觿八十四度。参，九十四度。东井，七十度。
舆鬼，六十八度。柳，七十七度。七星，九十一度。张，九十
七度。翼，九十七度。轸，九十八度。一行《大衍历》，角距星：
去北极九十三度半。亢，九十一度半。氐，九十八度。房，
百一十度半。心，百一十度。尾，百二十四度。箕，百二十
度。南斗，百一十九度。牵牛，百四度。须女，百一度。虚，百
一度。危九十七度，营室八十三度，东壁八十四度；奎
七十三度，娄七十七度，胃、昴、毕七十六度，觜、觿八十
二度；参九十三度，东井六十八度，舆鬼六十八度；柳
八十度半，七星九十三度半。张百度，翼百三度，轸百
度。今用一行《大衍》，更定度数，较之于古，尤为精矣。此
所以著赤道带天之腹，画二十八舍，以分“周天之度
也。定昏旦之中星”，其法尤详。